Ọ̀pọ̀lọpọ̀ ẹni jàṅkàn jàṅkàn ló wá sí àṣeyẹ yìí; àwọn ẹ̀mí ọ̀run olόkìkí sì wá pẹ̀lú. Àwọn gbajúmọ̀ tό wá ńkíra kú àtijọ́. Àwọn mẹ̀kúnù jόkòό sí àyé wọn pẹ̀lú ìrẹ̀lẹ̀ láì b’Ólúwa wíjọ́. Àwọn ọ̀tọ̀kùlú sì ńṣe fàájì bí agbára-a wọ́n ti mọ. Ikú wá, òun àti ìyàwó-o rẹ̀ Àrùn. Àìní wá ṣùgbọ́n ìyàwó-o rẹ̀ Àkísà kò le-è wá nítorí Òṣì ọ̀rẹ́-ẹ rẹ̀ ńṣe ọjọ́ ìbí. Òun àti èkejì-i rẹ̀ Àbùkù lọ jόkòό sí ìta níbi tí wọn ti le-è tètè rí ońjẹ jẹ. Èṣù-ú pàápàá wà, Ẹlẹ́gbára náà sì wá pẹ̀lú. Ìrẹ̀lẹ̀-ẹ́ wá ati ọ̀rẹ́-ẹ rẹ̀ Ṣebíotimọ ṣùgbọ́n ariwo Ìgbéraga àti ìbátan rẹ̀ Àṣejù ti pọ̀ jù nítorí náà wọn kò pẹ́ púpọ̀ kí wọ́n tό-ό lọ; wọ́n lọ bá ọ̀re-ẹ́ wọn Ayọ̀ àti Inú-dídùn níbi ti wọ́n ti ńta ayò ní ìgboro.
Opolopo eni jankan jankan lo wa si aseye yii; awon emi orun olοkiki si wa pelu. Awon gbajumo tο wa nkira ku atijo. Awon mekunu jοkoο si aye won pelu irele lai b’Oluwa wijo. Awon otokulu si nse faaji bi agbara-a won ti mo. Iku wa, oun ati iyawo-o re Arun. Aini wa sugbon iyawo-o re Akisa ko le-e wa nitori Osi ore-e re nse ojo ibi. Oun ati ekeji-i re Abuku lo jοkoο si ita nibi ti won ti le-e tete ri onje je. Esu-u paapaa wa, Elegbara naa si wa pelu. Irele-e wa ati ore-e re Sebiotimo sugbon ariwo Igberaga ati ibatan re Aseju ti po ju nitori naa won ko pe pupo ki won tο-ο lo; won lo ba ore-e won Ayo ati Inu-didun nibi ti won ti nta ayo ni igboro.